CELEX: 32018D0601
Language: hu
Date: 2018-04-16 00:00:00
Title: A Tanács (EU) 2018/601 határozata (2018. április 16.) a vámügyekben történő együttműködésről és kölcsönös igazgatási segítségnyújtásról szóló, az Európai Unió és Új-Zéland közötti megállapodásnak az Európai Unió nevében történő megkötéséről

20.4.2018   
            
            
               HU
            
            
               Az Európai Unió Hivatalos Lapja
            
            
               L 101/5
            
         A TANÁCS (EU) 2018/601 HATÁROZATA
   (2018. április 16.)
   a vámügyekben történő együttműködésről és kölcsönös igazgatási segítségnyújtásról szóló, az Európai Unió és Új-Zéland közötti megállapodásnak az Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:
   
               (1)
            
            
               2013. július 22-én a Tanács felhatalmazta a Bizottságot, hogy tárgyalásokat kezdjen Új-Zélanddal az Európai Unió és Új-Zéland között kötendő, a vámügyekben történő együttműködésről és kölcsönös igazgatási segítségnyújtásról szóló megállapodásról (a továbbiakban: a megállapodás). A tárgyalások a megállapodás 2015. szeptember 23-i parafálásával sikeresen lezárultak.Az (EU) 2018/600 tanácsi határozattal (2) összhangban a megállapodást – figyelemmel annak későbbi megkötésére – 2017. július 3-án aláírták.
            
         
               (2)
            
            
               A megállapodás célja egy olyan együttműködési keret jogalapjának megteremtése, amely az ellátási lánc biztonságának megerősítésére és a jogszerű kereskedelem könnyítésére irányul, továbbá lehetővé teszi az információcserét a vámjogszabályok helyes alkalmazásának biztosítása, valamint a vámjogszabályok megsértésének minősülő cselekmények megelőzése, kivizsgálása és az ilyen cselekmények elleni küzdelem érdekében.
            
         
               (3)
            
            
               A megállapodást jóvá kell hagyni,
            
         ELFOGADTA EZT A HATÁROZATOT:
   1. cikk
   Az Európai Unió és Új-Zéland közötti, a vámügyekben történő együttműködésről és kölcsönös igazgatási segítségnyújtásról szóló megállapodást a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   A megállapodás 21 cikkének (1) bekezdésében előírt értesítést az Unió nevében a Tanács elnöke teszi meg (3).
   3. cikk
   Ez a határozat az elfogadásának napján lép hatályba.
   
      Kelt Luxembourgban, 2018. április 16-án.
      
         
            a Tanács részéről
         
         
            az elnök
         
         R. PORODZANOV
      
   
   
      (1)  2018. március 13-i egyetértés (a Hivatalos Lapban még nem tették közzé).
   
      (2)  A Tanács (EU) 2018/600 határozata (2016. október 10.) a vámügyekben történő együttműködésről és kölcsönös igazgatási segítségnyújtásról szóló, az Európai Unió és Új-Zéland közötti megállapodásnak az Európai Unió nevében történő aláírásáról (lásd e Hivatalos Lap 3. oldalát).
   
      (3)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.